[pic] | AZ EURÓPAI KÖZÖSSÉGEK BIZOTTSÁGA |

Brüsszel, 1.12.2005

COM(2005) 641 végleges

2003/0139 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS RENDELETE a hulladékszállításról” címen előterjesztett javaslatra vonatkozó tanácsi közös állásponthoz tett módosításokról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2003/0139 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

„AZ EURÓPAI PARLAMENT ÉS A TANÁCS RENDELETE a hulladékszállításról” címen előterjesztett javaslatra vonatkozó tanácsi közös állásponthoz tett módosításokról

1. BEVEZETÉS

AZ EK-SZERZőDÉS 251. CIKKE (2) BEKEZDÉSE HARMADIK ALBEKEZDÉSÉNEK C) PONTJA ELőÍRJA, HOGY A BIZOTTSÁGNAK VÉLEMÉNYT KELL NYILVÁNÍTANIA AZOKRÓL A MÓDOSÍTÁSOKRÓL, AMELYEKET AZ EURÓPAI PARLAMENT A MÁSODIK OLVASAT SORÁN JAVASOL. A BIZOTTSÁG AZ ALÁBBIAKBAN VÉLEMÉNYT NYILVÁNÍT A PARLAMENT ÁLTAL ELFOGADOTT 62 MÓDOSÍTÁSRÓL.

2. ELőZMÉNYEK

A COM(2003) 379 VÉGLEGES – 2003/0139(COD) javaslatot 2003. június 30-án továbbították az Európai Parlamenthez.

Az Európai Parlament első olvasatban 2003. november 19-én nyilvánított véleményt.

Az Európai Gazdasági és Szociális Bizottság 2004. január 28-án nyilvánított véleményt.

A Régiók Bizottságával konzultáltak, de nem nyilvánított véleményt.

Az Európai Parlament véleményét követően és az EK-Szerződés 250. cikkének (2) bekezdése alapján a Bizottság 2004. március 9-én továbbította COM(2004) 172 végleges módosított javaslatát az Európai Parlamenthez és a Tanácshoz.

Az EK-Szerződés 251. cikkének (2) bekezdése alapján a Tanács 2005. június 24-én fogadta el hivatalosan a közös álláspontot. A Bizottságnak a Tanács közös álláspontjáról szóló COM(2005)303 végleges közleményét 2005. július 1-én továbbították az Európai Parlamenthez, és az Európai Parlament második olvasatban 2005. október 25-én fogadta el álláspontját.

3. A JAVASLAT CÉLJA

A JAVASLATNAK NÉGY Fő CÉLKITűZÉSE VAN:

- A 2001. június 14-i C(2001)107 OECD-tanácsi határozat átültetése a közösségi joganyagba.

- Az 1993-as rendelet alkalmazása, igazgatása és végrehajtása során tapasztalt problémák kezelése, valamint nagyobb jogi áttekinthetőség biztosítása.

- Globális harmonizációra törekvés az országhatárokon keresztül történő hulladékszállítás területén.

- A rendelet cikkeinek szerkezeti megerősítése.

4. A Bizottság véleménye az Európai Parlament módosításairól

2005. október 25-én az Európai Parlament 62 módosítást fogadott el a Tanács közös álláspontjából. A Bizottság minden egyedi módosítást teljes egészében elfogadhatónak talál az alábbiakban ismertetettek szerint. Azokkal a különleges kérdésekkel, amelyekben a Bizottság nem ért egyet a közös állásponttal, a Bizottságnak a Tanács közös álláspontjáról szóló COM(2005)303 végleges közleménye foglalkozik.

Az 1., 2., 102. és 104. módosítás a preambulumbekezdések tekintetében egyértelműsíti az érintett rendelkezéseket és megkönnyíti a rendelet alkalmazását. A 103. módosítás a hajók leszerelésének biztonságos és környezetbarát kezelésére és az ebben a tekintetben globálisan kötelező követelmények létrehozásáért folyó munkára vonatkozik.

A 6. módosítás kizárja a rendelet alkalmazását bizonyos esetekben, amelyekben aránytalan lenne, a járműveken, vonatokon, hajókon és repülőgépeken termelt hulladékra tekintettel.

A 12., 17-22., 26., 32., 38., 40-45., 47-50., 53., 55., 57-62., 70., 79-80., 90., 105. és 108. módosítás egyértelműsíti az érintett rendelkezéseket és növeli a rendelet különböző előírásainak következetességét.

A 14. módosítás megkönnyíti a nem veszélyes hulladék esetében visszavételi rendszerek alkalmazását.

A 29. és 36. módosítás lehetővé teszi a tranzitország illetékes hatóságai számára, hogy kifogást emeljenek a hulladékszállítás ellen abban az esetben, ha ez indokolt.

A 63., 106., 110., 111. és 113. módosítás megerősíti a hulladékszállítás ellenőrzését és a rendelet végrehajtását. A 112. módosítás hozzájárul a rendelet jobb alkalmazásához.

A 71-75. és 77. módosítás teljes mértékben tisztázza a jogi helyzetet a Bulgáriába és Romániába a csatlakozási szerződés szerint ezen országokra alkalmazandó átmeneti időszakban szállított hulladékkal kapcsolatban.

A 84-85. módosítás hozzájárul a veszélyes hulladékok országhatárokat átlépő szállításának és ártalmatlanításának ellenőrzéséről szóló, 1989. március 22-i bázeli egyezményhez való további igazodáshoz.

A 109. módosítás fejleszti a hulladékszállítást érintő átláthatóságot és információt, miközben a nemzeti vagy a közösségi jogszabályok alapján garantálja a bizalmasságot.

5. KÖVETKEZTETÉS

AZ EK-SZERZőDÉS 250. CIKKÉNEK (2) BEKEZDÉSE ÉRTELMÉBEN A BIZOTTSÁG A FENTIEKBEN MEGHATÁROZOTTAKNAK MEGFELELőEN MÓDOSÍTJA JAVASLATÁT.